rejauldu/bengali-wikipedia huggingface dataset:
পিওএসডিসিওআরবি (পোস্ডকর্ব) হল ব্যবস্থাপনা এবং জনপ্রশাসনের ক্ষেত্রে ব্যাপকভাবে ব্যবহৃত একটি সংক্ষিপ্ত রূপ যা সাংগঠনিক তত্ত্বের গুরুত্বপূর্ণ দৃষ্টিভঙ্গি প্রতিফলিত করে।  এটি লুথার গুলিকের ১৯৩৭ সালের একটি গবেষণাপত্রে (নিজের এবং লিন্ডাল উরউইকের দ্বারা সম্পাদিত)প্রকাশিত হয়েছিল। তিনি প্রথম ১৯৩৫ সালে এই বিষয়টি উপস্থাপন করেন  প্রাথমিকভাবে, POSDCORB জনসেবা পেশাদারদের উন্নয়নের প্রচেষ্টায় কল্পনা করা হয়েছিল। গুলিকের নিজের ভাষায়, উপাদানগুলি হলো: প্লানিং, অরগানাইজিং, স্টাফিং, ডিরেক্টিং, কো-অরডিনেটিং, রিপোর্টিং এবং বাজেটিং।   তথ্যসূত্র   বিষয়শ্রেণী:জনপ্রশাসন বিষয়শ্রেণী:সংগঠন তত্ত্ব
সুরাইয়া ( IPA: [soɹæj.jɒ́ː]), যা কখনও কখনও "Sorayya" বানানেও লেখা হয়, একটি ইরানি দূর অনুধাবন উপগ্রহ। এটি ইরানী মহাকাশ গবেষণা কেন্দ্র দ্বারা নির্মিত এবং ২০ জানুয়ারী ২০২৪ তারিখে ইরানি কায়েম ১০০ রকেট দ্বারা ৭৫০ কিমি নিম্ন পৃথিবীর কক্ষপথে উৎক্ষেপণ করা হয়।  ইরানের যোগাযোগ মন্ত্রী ঘোষণা করেছেন যে সোরায়াকে কক্ষপথে স্থাপন করতে কায়েম ১০০ স্যাটেলাইট ক্যারিয়ার মাত্র ১১ মিনিট সময় নিয়েছে। পরের দিন, ২০ জানুয়ারী রাতে, মন্ত্রী সিগন্যাল এবং টেলিমেট্রি ডেটা পর্যালোচনা করে জানান যে স্যাটেলাইটটি সঠিকভাবে কাজ করছে।   এছাড়াও দেখুন    ফজর (কৃত্রিম উপগ্রহ)  খৈয়াম (কৃত্রিম উপগ্রহ)  সাফির (রকেট)   তথ্যসূত্র   বিষয়শ্রেণী:মহাকাশযান বিষয়শ্রেণী:ইরান বিষয়শ্রেণী:কৃত্রিম উপগ্রহ বিষয়শ্রেণী:উপগ্রহ
.ওয়েলস হলো ওয়েলসের জন্য দুটি ভৌগোলিক টপ-লেভেল ডোমেইনের একটি (অন্যটি .সিমরু) যা ২০১২ সালে নোসিনেট ইউকে দ্বারা প্রকাশিত হয়েছিল। ওয়েলসের জন্য উভয় শীর্ষ স্তরের ডোমেইনের চূড়ান্ত অনুমোদন জুন ২০১৪ সালে আইসিএএনএন দ্বারা অনুমোদিত হয়েছিল।  ধাপে ধাপে নতুন ডোমেইন লঞ্চের পরিকল্পনা করা হয়েছিল, ট্রেডমার্কধারীরা প্রাথমিকভাবে আবেদন করার যোগ্যতা পায়। সাধারণ প্রাপ্যতা ২০১৫ সালের বসন্তের মধ্যে আশাকরা হয়েছিল। ডোমেইনগুলির প্রাথমিক গ্রহণকারীদের মধ্যে রয়েছে ওয়েলস সরকার।   তথ্যসূত্র    বহিঃসংযোগ   নোমিনেট: সিমরু - ওয়েলস   Our Home Online (ওয়েলসের জন্য ডোমেইন) (ইংরেজি এবং ওয়েলশ)  বিষয়শ্রেণী:জেনেরিক টপ-লেভেল ডোমেইন বিষয়শ্রেণী:২০১৪-এ কম্পিউটার সম্পর্কিত প্রবর্তন
thumb|মহাদেব মন্দির ভিলাই চারোদা () ভারতের ছত্তিসগড় রাজ্যের দুর্গ জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে ভিলাই চারোদা শহরের জনসংখ্যা হল ৮৭,১৭০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে ভিলাই চারোদা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
কুলাম তাগালগ ভাষার একটি শব্দ যার অর্থ যাদুমন্ত্র অথবা অভিশাপ। মাঝে মাঝে এই শব্দটি ডাকিনীবিদ্যার জন্যও ব্যবহৃত হয়ে থাকে। কোলাম আসলে একটি তাগালগ ভাষার বিশেষ্য যার মানে ডাইনীকরণ; যাদুমন্ত্র। যদিও প্রায়ঃশই ব্যবহার করা হয় ডাকিনীবিদ্যা বোঝাতে, আসলেতাগালগ ভাষায় পাংকুকোলাম শব্দটির মানে ডাকিনীবিদ্যা। মাংকুকুলাম হচ্ছে একজন মানুষ যিনি কুলাম ব্যবহার করেন। কিনুকুলাম হচ্ছে কুলামের লক্ষ্যবস্তু। নাকুলাম হচ্ছে একজন ব্যক্তি যিনি কুলামের প্রভাব অনুভব করে।কুলামিন মানে হলো যাদুমন্ত্রে আবদ্ধ করা। ইপাকুলাম মানে যাদুমন্ত্রের শিকার হওয়া অবস্থা। মাকুলাম মানে যাদুমন্ত্রে আবদ্ধ হতে সক্ষম হওয়া। ভারতের মালায়াম ভাষায় কুলাম মানে ক্ষুদ্র জলাশয়।  ফিলিপাইনে কুলাম কেন্দ্রীভূত আছে সিকুইজর ও তালালোরার দ্বীপগুলোতে, পশ্চিম সামার ও সরসোগানের প্রদেশে যেখানে ঐ দেশের অনেক বিশ্বাস আরোগ্যকারীরা বাস করে। কুলাম অনেক পশ্চাদভূমিতে আছে যেমন-সামার ও লেইতে। মাংকুকুলাম হলো ডাইনীর ফিলিপাইনের সংস্করণ। কুলাম শব্দ থেকে এই শব্দটা এসেছে। অন্য শব্দগুলো হচ্ছে ব্রুজো ও ব্রুজা যা স্প্যানিশ শব্দ থেকে এসেছে। অভিশাপকে ফিলিপাইনের ভাষায় সুম্পা বলে। মাংকুকুলাম বিষ ও যাদুমন্ত্র উভয়ই ব্যবহার করে। আধুনিকতার প্রভাবে পুতুল ও ব্যবহৃত হচ্ছে। মাংকুকুলামের অভিশাপ ছড়ানো যায় তাকে শিকারকে খুজে পেয়ে ও ঘুষ দিয়ে। কুসংস্কারাচ্ছন্ন গ্রামবাসী এখনো রোগ-শোকে কুলামের আশ্রয় নেয়। প্রদেশগুলোতে আলবোলারয়হ নামের ভেষজ চিকিৎসক এভাবে সেবা দেন। প্রাদেশিক গ্রামীণ এলাকায় গ্রামবাসী সম্পূর্ণভাবে আলবোলারয়হদের ওপর নির্ভর করে।   বহিঃসংযোগ   books.google.com  opinion.inquirer.net  বিষয়শ্রেণী:ডাকিনী বিদ্যা বিষয়শ্রেণী:ফিলিপাইনে ধর্ম বিষয়শ্রেণী:এশীয় শামানবাদ
কুলপি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপি সিডি ব্লকের একটি গ্রাম। গ্রামটি কুলপি থানার অন্তর্গত।  ভৌগোলিক অবস্থান  কুলপির ভৌগোলিক অবস্থান ।Falling Rain Genomics, Inc - Kulpi গ্রামটির গড় উচ্চতা । গ্রামটি হুগলি নদীর (গঙ্গা) পূর্ব তীরে কলকাতা থেকে , ডায়মন্ড হারবার থেকে  এবং কাকদ্বীপ থেকে  দূরে অবস্থিত।  ইতিহাস  ১৮ শতকে এই অঞ্চলটি পর্তুগীজ জলদস্যুদের দ্বারা দখল করা হয়েছিল। তাই বাংলার নবাব এই এলাকাটি জলদস্যু মুক্ত করতে প্রায় ১৫০ সৈনিক রেখেছিলেন। জনসংখ্যার উপাত্ত  ভারতের ২০১১ সালের আদমশুমারি অনুসারে কুলপির মোট জনসংখ্যার ২০০০, যার মধ্যে ৯৮২ (৪২%) পুরুষ এবং ১,০১৮ (৫১%) মহিলা ছিল। ৬ বছরের কম বয়সের জনসংখ্যা ১৯২ জন (৬ বছরের বেশি বয়সী ব্যক্তির সংখ্যা মোট জনসংখ্যার ৮১.৭৫%)।  কুলপিতে মোট স্বাক্ষর ব্যক্তির সংখ্যা ১,৪৭৮ জন। ভাষা কুলপিতে বসবাসকারি জনগোষ্ঠির সকলেই বাঙালি এবং তারা বাংলা ভাষাতে কথা বলেন।  পরিবহন ব্যবস্থা রাজ্য সড়ক ১ কুলপিতে এনএইচ ১২-এর সাথে মিলিত হয়ে শেষ হয়।  অর্থনীতি বন্দর-তথা-শিল্প চত্বর কুলপি বন্দর দক্ষিণ ২৪ পরগণা জেলার একটি ছোট বন্দর। ১৯৯৪ সালে পরিকল্পনা করা বন্দরটি চালু করার। বিশ্বব্যাপী বন্দর পরিচালনাকারী সংস্থা ডিপি ওয়ার্ল্ড প্রকল্পের অংশীদার। প্রস্তাবিত কুলপি বন্দরের পরিচালনা সংস্থায় বেঙ্গল পোর্ট-এর ৪৪.৫% অংশিদারিত্ব রয়েছে। বাকিটা কিভেন্টার গ্রুপ এবং ডব্লিউবিআইডি সি এর সাথে অংশিদারিত্ব। কুলপিতে মোট বিনিয়োগ ₹১২০০ কোটি টাকা হবে বলে ধরা হয়েছিল এবং ৭০০ একর জমির প্রয়োজন হবে বলে পরিকল্পনা করা হয়েছিল। বন্দরটিতে মোট ১২ টি জেটি নির্মাণের কথা ছিল।  কুলপি বন্দরের জন্য শেয়ারহোল্ডারদের চুক্তি ২০০৪ সালের আগস্টে স্বাক্ষরিত হয়, তবে কলকাতা পোর্ট ট্রাস্টের কাছ থেকে বেশ কিছু আপত্তি থাকার কারণে এটি বিলম্বিত হয়। কুলপি বন্দরের জন্য খসড়া চুক্তি ২০০৮ খ্রিষ্টাব্দের মে মাসে জাহাজ মন্ত্রকের সচিবের উপস্থিতিতে চূড়ান্ত করা হয়। এর পর কেভেন্টার গ্রুপ অভিযোগ করেছে যে কেওপিটি কুলপি বন্দর প্রকল্পকে সামনে রেখে চলেছে কিন্তু কেন্দ্রীয় জাহাজ-মন্ত্রক এই প্রকল্পে গতিশীলতা দেখাচ্ছে না।  এর পরে আদানি গোষ্ঠিও কুলপি বন্দর নির্মাণে আগ্রহ দেখায়। ২০১৯ সালের মার্চ মাসে পশ্চিমবঙ্গ সরকার  কুলপি বন্দর নির্মাণের দায়িত্ব ডিপি ওয়ার্ল্ডকে দিয়েছে।   প্রত্নসামগ্রী কুলপী গ্রাম থেকেপাল-সেন যুগে নির্মিত ২ ফুট ৬ ইঞ্চি X ১ ফুট ৫ ইঞ্চি মাপের একটি কালো পাথরের বিষ্ণু মূর্তি আবিষ্কৃত হয়েছে। উৎখননের সময় মূর্তিটির মুখের একাংশ ক্ষতিগ্রস্ত হয়। মূর্তিটি বর্তমানে স্থানীয় একটি মন্দিরে রক্ষিত রয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫  তথ্যসূত্র  বহিঃসংযোগ  বিষয়শ্রেণী:দক্ষিণ চব্বিশ পরগনা জেলার গ্রাম বিষয়শ্রেণী:দক্ষিণ চব্বিশ পরগনা জেলার প্রত্নস্থল
কুমড়াখালি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত একটি প্রত্নস্থল।   প্রত্নসামগ্রী কুমড়াখালি থেকে পাল-সেন যুগে নির্মিত একটি বিষ্ণুমূর্তি আবিষ্কৃত হয়েছে, যা স্থানীয় একটি মন্দিরে প্রতিষ্ঠিত ও রক্ষিত রয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
দুঙ্গামাল () ভারতের ওড়িশা রাজ্যের খোরডা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দুঙ্গামাল শহরের জনসংখ্যা হল ৬২০৬ জন। এর মধ্যে পুরুষ ৬৩% এবং নারী ৩৭%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৯০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে দুঙ্গামাল এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
অণুরাধা শর্মা পূজারী ()অসমের একজন মহিলা লেখক ও সাংবাদিক। ১৯৮৭ সনে তিনি ডিব্রুগড় বিশ্ববিদ্যালয় থেকে সমাজ শ্রাস্ত্র বিষয়ে স্নাতকোত্তর ডিগ্রী লাভ করেন। ১৯৯৩ সনে তিনি কলকাতা থেকে সাংবাদিকতার অধ্যয়ন করেন। তারপর তিনি পশ্চিমবঙ্গ বোলছবি কেন্দ্র, তথ্য এবং সাংস্কৃতিক দপ্তরের অধীনে আর্ট এন্ড ফিলম্স এপ্রিসিয়েসনে অধ্যয়ন করেন। তিনি কমার্সিয়েল আর্ট এবং কম্পিউটার গ্রাফিক্সের শিক্ষা গ্রহণ করে কলকাতার একাডেমী অফ ফাইন আর্টসের অধীনে থাকা শিক্ষা প্রতিষ্ঠানে তিনি শিক্ষতা করেন। তারপর তিনি গুয়াহাটি থেকে প্রকাশিত আমার অসম নামক খবরের কাগজে সাংবাদিকতা করে বর্তমান সাদিন ও সাতসরী নামক অসমীয়া মাসিক পত্রিকায় সম্পাদকরের কার্যে নিযুক্ত আছেন। সাহের পুরার বরষষুন নামক উপন্যাসের জন্য তিনি ২০০৩ সনে অসম সাহিত্য সভা থেকে কুমার কিশোর সোবরনী পুরস্কার লাভ করেন।  জীবনী  অসমের যোরহাট শহরে অণুরাধা শর্মা পূজারীর জন্ম হয়। দেবীচরন কন্যা মহাবিদ্যালয়ে তিনি অধ্যয়ন করেন ও ডিব্রুগড় বিশ্ববিদ্যালয় থেকে সমাজশাস্ত্র বিষয়ে অধ্যয়ন করেন। অসম বানী নামক কাগজে প্রকাশিত তার পত্রিকা কলিকতার চিঠি ও প্রথম উপন্যাস হৃদয় এক বিজ্ঞাপনের মাধ্যমে তিনি জনপ্রিয়তা লাভ করেন। ১৯৯৮ সনে প্রকাশিত এই উপন্যাসটিকে হেমেন বরগোহাইঞি সেই সময়ের মহৎ উপন্যাস বলে আখ্যা দেন। তিনি জানান যে এই উপন্যাসের মাধ্যমে অণুরাধা গোস্বামী বর্তমান আধুনিক অসমীয়া সমাজের কয়েকটি প্রশ্ন উত্থাপন করেছেন যা পূর্বে কোন লেখকে করেন নাই। ক্রমাগতভাবে উপন্যাসটির ১৪টা সংস্করণ প্রকাশ পায় ও অণুরাধা পূজারী বাণিজ্যিক সফলতা লাভ করেন। তার উপন্যাস হৃদয় এক বিজ্ঞাপন নামক উপন্যাস প্রকাশিত হওয়ার পর এজন ইশ্বরর সন্ধানত নামক উপন্যাস প্রকাশিত করেন। পরবর্তী বছরে কাঞ্চন ও সাহেব পুরার বরষুন নামক উপন্যাস প্রকাশিত হয়। ২০০৮ সনে তার রচনা করা হৃদয় এক বিজ্ঞাপন উপন্যাসটি আভা ভট্টাচার্য কর্তৃক নতুন দিল্লীর স্পেকট্রাম পাব্লিকেশন থেকে ইংরেজি ভাষায় হার্টস এ শ্ববিজ নামে প্রকাশিত হয়। উপন্যাসটি বাংলা ভাষায় অনুবাদ করা হয়। সাহিত্য একাডেমীর পত্রিকা কন্টেম্পরি অফ ইন্ডিয়ান লিটারেটার জয়ন্ত মহাপাত্র সম্পাদিত ওড়িয়া পত্রিকা চন্দ্রভাগে অণুরাধা পূজারীর রচিত গল্প অনুবাদ করা হয়েছে।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ছোটগল্পকার বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:আসামের কবি বিষয়শ্রেণী:যোরহাট জেলার ব্যক্তি বিষয়শ্রেণী:ডিব্রুগড় বিশ্ববিদ্যালয়ের প্রাক্তন শিক্ষার্থী বিষয়শ্রেণী:অসমীয়া ভাষার কবি বিষয়শ্রেণী:ভারতীয় আত্মজীবনীকার বিষয়শ্রেণী:আসামের লেখিকা বিষয়শ্রেণী:ভারতীয় নারী সাংবাদিক বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় নারী কবি বিষয়শ্রেণী:অসমীয়া সাহিত্য আকাদেমি পুরস্কার বিজয়ী
ইবন ফায়রুজ (মৃত্যু ১৮০১), যার প্রকৃত নাম মুহাম্মদ বিন আবদুল্লাহ আল-ফায়রুজ আল-তামিমি আল-নাজদি, ছিলেন একজন হানাফি বিচারক এবং ওহাবি আন্দোলনের একজন বিশিষ্ট সমালোচক।   রচনা   আল-রাদ ‘আলা মান কাফফারা আহল আল-রিয়াদ ওয়া-মান হাওলাহুম মিন আল-মুসলিমিন।   আরও দেখুন   ইবন দাউদ  সুলাইমান ইবনে আবদুল ওহাব  আহমদ যায়নি দাহলান   উল্লেখ   বিষয়শ্রেণী:হানাফি বিষয়শ্রেণী:আশআরি ব্যক্তি বিষয়শ্রেণী:ওহাবিবাদের সমালোচক বিষয়শ্রেণী:আল-আহসার মানুষ বিষয়শ্রেণী:১৭২৯-এ জন্ম বিষয়শ্রেণী:১৮০১-এ মৃত্যু
দুই বিঘা জমি রবীন্দ্রনাথ ঠাকুরের লেখা একটি কাহিনী কবিতা। এটি রবীন্দ্রনাথ ঠাকুরের " কাহিনী"  নামক কাব্যগ্রন্থের একটি কবিতা। বাংলার গ্রামীণ সমাজের শ্রেণীবিভেদ আর দুর্বলের উপর সবলের অনাচার-অবিচার নিয়ে রবীন্দ্রনাথ ঠাকুর কবিতাটি লিখেছেন। এই কবিতায় গরিব শ্রেণীর অসহায়ত্বের দিক দেখানো হয়েছে। এখানে একটি লোকের জমি জোর করে জমিদার এর দখলে নেওয়ার ঘটনা অতি নিপুণভাবে কবিতার ছন্দে বলা হয়েছে। এই কবিতার উপর ভিত্তি করে হিন্দি দো বিঘা জমিন চলচ্চিত্রটি নির্মাণ করা হয়।   কাহিনী সংক্ষেপ  গরিব কৃষক উপেন একজন প্রান্তিক কৃষক। তার যে জমিজমা ছিল তার মধ্যে দুই বিঘা জমি ছাড়া সবই ঋণের দায়ে তাকে হারাতে হয়েছে। তার সম্বল এখন শুধু ভিটেমাটির এই দুই বিঘা জমি। কিন্তু উপেনের কপাল খারাপ। তার এলাকার জমিদার বাবুর ভূমির শেষ নেই। তবুও জমিদার বাবুর নজর পড়ে উপেনের দুই বিঘা জমির উপর। বাবু উপেনের জমি কিনতে চান। শুনে উপেন বলে, রাজা এই দেশের মালিক আপনি, জায়গার অভাব নেই কিন্তু আমার এই জায়গাটি ছাড়া মরার মতো ঠাঁই নেই; উপেন দুই হাত জোড় করে বাবুর কাছে ভিটেটা কেড়ে না নেওয়ার অনুরোধ করে। এতে বাবু রেগে চোখ গরম করে চুপ করে থাকেন। নাছোড়বান্দা বাবু দেড় মাস পরেই মিথ্যে ঋণের দায়ে উপেনের প্রতি ডিক্রি জারি করেন। উপেন নিজের ভিটে ছেড়ে পথে পথে ঘুরে বেড়ায়।  এভাবে ১৫/১৬ বছর কেটে যায়। অনেক তীর্থস্থান, শহর, গ্রাম সে বিচরণ করে, তবুও উপেন তার দুই বিঘা জমির কথা ভুলতে পারে না। তাই মাতৃভূমির টানে উপেন একদিন নিজ গ্রামে ফিরে আসে। গ্রামে এসে নিজ বাড়ির সামনে এসে উপস্থিত হয়ে দেখে বাড়িতে আগের কোন চিহ্ন নেই। উপেনের মন বিষণ্ণ হয়ে পড়ে, তার বসতভিটা নিজ ঐতিহ্য ভুলে অন্য রূপ ধারণ করেছে। নিজের বাড়িতে এসে উপেন স্মৃতিকাতর হয়ে পড়ে। তার চোখ জলে ভরে যায়। অবশেষে তার ছেলেবেলার সেই আমগাছটির দিকে চোখ পড়ে উপেনের। স্মৃতিময় আমগাছটি দেখে তার মনের ব্যথা দূর হয়ে যায়। আমগাছটির নিচে বসে সে ভাবতে থাকে ছেলেবেলার কথাগুলো। তখন হঠাৎ তার কোলের কাছে দুটি আম ঝরে পড়ে। ক্ষুধার্ত উপেন ভাবে আমগাছটি তাকে চিনতে পেরে দুটি আম উপহার দিয়েছে। কিন্তু আম দুটি হাতে নিতেই বাগানের মালি লাঠি হাতে এসে উপেনকে গালিগালাজ করে, উপনকে ধরে রাজার কাছে নিয়ে যায়। বাবু তখন মাছ ধরছিলেন। মালির কাছে সব শুনে বাবু রেগে উপেনকে বকা দেন, মারতে চান। উপেন কাতর হূদয়ে বাবুর কাছে আম দুটো ভিক্ষা চায়। কিন্তু বাবু উপেনকে সাধুবেশী চোর বলে উল্লেখ করেন। এতে উপেন হতভম্ব হয়ে যায়। চোর উপাধি শুনে উপেনের চোখ দিয়ে ভাগ্যের নিষ্ঠুরতা ও পরিহাসের কথা মনে পড়ে অশ্রু গড়িয়ে পড়তে থাকে।  প্রভাব রবীন্দ্রনাথের কবিতা ও শিরোনাম এবং স্ব-ঘোষিত মার্কসবাদী সলীল চৌধুরীর গল্প রিকশাওয়ালার উপর অনুপ্রাণিত হয়ে বিমল রায় একটি হিন্দি ভাষা চলচ্চিত্র দো বিঘা জমিন (১৯৫৩) নির্মাণ করেন; এটি ঔপনিবেশিক ভারত পরবর্তী সবচেয়ে স্মরণীয় চলচ্চিত্রগুলির মধ্যে একটি উল্লেখযোগ্য ছিল। কবিতাটি বিভিন্ন বই এবং কাহিনীতে উল্লেখ করা হয়েছে, যার মধ্যে রয়েছে বিভূতিভূষণ বন্দ্যোপাধ্যায় রচিত দুই বাড়ী।  তথ্যসূত্র  বিষয়শ্রেণী:রবীন্দ্রনাথ ঠাকুরের কবিতা
নেপালদেব ভট্টাচার্য একজন ভারতীয় রাজনীতিবিদ এবং চলচ্চিত্র পরিচালক। তিনি একজন সংসদ সদস্য ছিলেন এবং তিনি  ভারতের কমিউনিস্ট পার্টির (মার্ক্সবাদী) সদস্য হিসেবে ভারতের সংসদের উচ্চকক্ষ রাজ্যসভায় পশ্চিমবঙ্গের প্রতিনিধিত্ব করেন।   চলচ্চিত্রের তালিকা  বছর শিরোনাম কাস্ট  ২০০০ চাকা মিঠুন চক্রবর্তী, দেবশ্রী রায়   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের রাজ্যসভা সদস্য
থাম্ব|ঋগ্বেদ সংশ্লিষ্ট শৌনকাচার্য প্রণীত দাশতয়ী প্রাতিশাখ্য। (নরওয়ের শ্যায়েন-এর সংগ্ৰহ)  প্রাতিশাখ্য (    ) হল বৈদিক যুগের পাণ্ডুলিপিসমূহ যা শব্দের সুষ্ঠু ও সংগত উচ্চারণের উদ্দেশ্যে প্রণীত। যদ্যপি এগুলি পার্ষদ ( ) নামেও পরিচিত,   এই রচনাগুলি বৈদিক গ্রন্থগুলির সংরক্ষণের পাশাপাশি বেদের সঠিক আচারাবৃত্তি এবং বিশ্লেষণের জন্য গুরুত্বপূর্ণ ছিল, বিশেষ করে সন্ধিবদ্ধ শব্দের পদ্ধতিতে । প্রতিটি বৈদিক বিচারধারা (পরিষৎ বা পর্ষৎ ) এবং ভৌগোলিক বিভাগ (শাখা) তাদের নিজস্ব সারগ্ৰন্থ বা নিয়মনীতি তৈরি করে ছিল, তাই এইগুলিকে পার্ষদ  বা প্রাতিশাখ্য বলা হয়।    এই রচনাগুলি বেদে ব্যবহৃত সংস্কৃত ভাষার ধ্বনিবিজ্ঞান সম্পর্কিত, যা আসলে শিক্ষা-বেদাঙ্গের  অংশবিশেষ। চারটি বেদের সকল বিচারধারার জন্যেই একটি প্রাতিশাখ্য রয়েছে। অধিকাংশ প্রাতিশাখ্যই  আধুনিক যুগে টিকে আছে। বিশেষজ্ঞ হার্টমুট শার্ফের মতে, তৈত্তিরীয় প্রাতিশাখ্য ছাড়া বাকি সবই “বিচ্ছিন্ন শব্দের আবৃত্তি”-এর উপর ভিত্তি করে।  প্রাতিশাখ্য শুরুই হয় শব্দের পঠন দিয়ে এবং তারপর পাঠ্যের ক্রমাগত পাঠের নিয়ম অবগত করায়।  যদিও সমস্ত প্রাতিশাখ্য রচনাগুলির একই মৌলিক লক্ষ্য রয়েছে, তবে লক্ষ্য অর্জন পথ উল্লেখযোগ্যভাবে পৃথক।  এগুলি পাণিনির রচনার কয়েক শতাব্দী আগে রচিত হয়েছিল, কিন্তু এই রচনাগুলিতে প্রমাণ রয়েছে যে, অনেক প্রাতিশাখ্য  সময়ের সঙ্গে সঙ্গে সংশ্লিষ্ট বিচারধারা ও তাদের আঞ্চলিক প্রয়োজনানুসারে সংশোধিত ও বিবর্তিত হয়েছে।    সময়কাল প্রাতিশাখ্যের কয়েকটি পাণ্ডুলিপি যেগুলি আধুনিক যুগে টিকে আছে সম্ভবত ৫০০ থেকে ১৫০ পূর্বসাধারণাব্দের মধ্যে।   বাজসনেয়ী প্রাতিশাখ্যের ধ্বনিগত দিকগুলি পাণিনির ধ্রুপদী সংস্কৃত ব্যাকরণ রচনার দিকগুলির কাছাকাছি।   বৈদিক শাখাগুলির উৎপত্তি, প্রকৃতি ও উদ্দেশ্য প্রাতশাখ্যের পরিপ্রেক্ষিতে বৈদিক শাখার উৎপত্তি, প্রকৃতি ও উদ্দেশ্য সংক্ষেপে বোঝা দরকার।   ভারতীয় বৈদিক সংস্কৃতির ইতিহাসে এমন একটি সময় এসেছিল যখন বৈদিক ঋষিরা বৈদিক সংহিতা আকারে ঐতিহ্যবাহী বৈদিক স্তোত্র সংগ্রহ করেছিলেন। তখন শিক্ষাদানের ভিত্তি ছিল শুধু মৌখিক। গুরু-শিষ্যের শ্রবণ ঐতিহ্যের মাধ্যমেই বৈদিক সংহিতা রক্ষা করা হতো। দেশভেদ এবং কালভেদ যথাক্রমে বৈদিক সংহিতার বিভিন্ন শাখার বিকাশ ঘটে।  প্রথম থেকেই বৈদিক স্তোত্র এবং সংহিতাগুলিকে আর্য জাতির পবিত্রতম সম্পদ হিসাবে বিবেচনা করা হয়েছে। আর্য ঋষিরা সর্বদা বৈদিক স্তোত্র ও সংহিতা গুলোর রক্ষণ এবং অধ্যয়নের দিকে মনোযোগ দিয়েছেন। এই প্রেক্ষিতে বেদের ষড়ঙ্গের (শিক্ষা, কল্প, ব্যাকরণ, নিরুক্ত, শ্লোক, জ্যোতিষ) উৎপত্তি হয়।  বৈদিক সংহিতাগুলির রক্ষণ ও শব্দার্থতত্ত্বের দৃষ্টিকোণ থেকে, বৈদিক পণ্ডিতরা সংশ্লিষ্ট সংহিতাগুলির পাঠ তৈরি করেছিলেন। কিছুকাল পরে,ক্রমশ ক্রমপাঠ ইত্যাদি পাঠ্যের শুরু হয়।  বেদের বিকাশের সাথে সাথে, প্রতিটি শাখার প্রচেষ্টা ছিল তাদের নিজস্ব ঐতিহ্যে বৈদিক সংহিতাগুলির সঠিক উচ্চারণ সংরক্ষণ করা এবং যতদূর সম্ভব শ্লোক ও কালানুক্রমের সাহায্যে বেদের প্রতিটি শ্লোকের প্রকৃতি এবং সংহিতায় সংঘটিত শব্দের উচ্চারণ এবং স্বরবর্ণের পরিবর্তনগুলি সঠিকভাবে অধ্যয়ন করা। মূলত এটাই ছিল প্রতিশাখার প্রতিপাদ্য। কখনও কখনও ছন্দবিষয় অধ্যয়নও প্রতিশাখ্যার আওতায় আসে।  প্রাতিশাখ্যগুলি প্রায়শই সূত্র শৈলীতে রচিত হতো বলে, এগুলিকে পার্ষদসূত্র বলা হয়।    তথ্যসূত্র   বিষয়শ্রেণী:হিন্দু ধর্মগ্রন্থ বিষয়শ্রেণী:ধ্বনিবিজ্ঞান বিষয়শ্রেণী:ভাষাবিজ্ঞানের ইতিহাস
ফরাসি গায়ানা জাতীয় ফুটবল দল () হচ্ছে আন্তর্জাতিক ফুটবলে ফরাসি গায়ানার প্রতিনিধিত্বকারী পুরুষদের জাতীয় দল, যার সকল কার্যক্রম ফরাসি গায়ানার ফুটবলের সর্বোচ্চ নিয়ন্ত্রক সংস্থা গুইয়ান ফুটবল লীগ দ্বারা নিয়ন্ত্রিত হয়। এই দলটি ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে।http://www.concacaf.com/concacaf ১৯৩৬ সালের ১লা জানুয়ারি তারিখে, ফরাসি গায়ানা প্রথমবারের মতো আন্তর্জাতিক খেলায় অংশগ্রহণ করেছে; ফরাসি গায়ানায় অনুষ্ঠিত উক্ত ম্যাচে ফরাসি গায়ানা ওলন্দাজ গায়ানার কাছে ৩–১ গোলের ব্যবধানে পরাজিত হয়েছে।  ৭,০০০ ধারণক্ষমতাবিশিষ্ট বাদুয়েল স্টেডিয়ামে লে ইয়ানা দকোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফরাসি গায়ানার স্তাদ দে বাদুয়েলে অবস্থিত। বর্তমানে এই দলের ম্যানেজারের দায়িত্ব পালন করছেন থিয়েরি দে নেফ এবং অধিনায়কের দায়িত্ব পালন করছেন বুর্ক-অঁ-ব্রেসের আক্রমণভাগের খেলোয়াড় স্লোভান প্রিয়াত।  ফিফার সদস্যপদ না থাকার ফলে ফরাসি গায়ানা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে ফরাসি গায়ানা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।  রুদি এভঁস, মার্ভিন তোরভিক, দনোভান লেওন, গারি পিগ্রে এবং স্লোভান প্রিয়াতের মতো খেলোয়াড়গণ ফরাসি গায়ানার জার্সি গায়ে মাঠ কাঁপিয়েছেন।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ফরাসি গায়ানার কোন স্থান নেই। অন্যদিকে, বিশ্ব ফুটবল এলো রেটিংয়ে ফরাসি গায়ানার সর্বোচ্চ অবস্থান হচ্ছে ১১০তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ১৭৪। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বহিঃসংযোগ    ফিফা-এ ফরাসি গায়ানা জাতীয় ফুটবল দল   বিষয়শ্রেণী:ফরাসি গায়ানা জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:দক্ষিণ আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
সুধা রায় (১৯১৪-১৯৮৭) একজন বামপন্থী নেত্রী। তিনি ভারতীয় বলসেভিক পার্টির একজন উচ্চ স্তরের নেত্রী ছিলেন। পরে তিনি ভারতের কমিউনিস্ট পার্টিতে যোগ দেন। পশ্চিমবঙ্গের একজন বিশিষ্ট কমিউনিস্ট নেত্রী হিসাবে তিনি খ্যাত।   আন্দোলন  ১৯১৪ সালে অধুনা বাংলাদেশের ফরিদপুরের কায়স্থ জমিদার বংশে তার জন্ম। তিনি শ্রমিক আন্দোলনে যোগ দেন ১৯৩০ সালে। তার দাদা শিশির রায় এর হাতধরেই তার ছাত্রাবস্থায় রাজনীতিতে প্রবেশ। দাদার সাথে সাথেই তিনিও শ্রমিক নেত্রী হিসাবে খ্যাত ছিলেন।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:ফরিদপুর জেলার রাজনীতিবিদ বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ
ইন্টারকন্টিনেন্টাল কুয়েত ডাউনটাউন একটি পরিকল্পিত ইন্টারকন্টিনেন্টাল হোটেল ছিল। কুয়েত সিটি, কুয়েত-এ এটি নির্মিত হবে বলে ২০১২ সালে ঘোষণা করা হয়, যা ২০১৫ সালের প্রথম দিকে সম্পন্ন হওয়ার কথা ছিল। এটি শহরের সরকারি ও ব্যবসা কেন্দ্রের নিকটবর্তী স্থানে অবস্থিত হওয়ার পরিকল্পনা ছিল।  এই হোটেলে ২০০টি কক্ষ থাকার কথা ছিল: ১২০টি কিং রুম, ৬০টি টুইন রুম এবং ২০টি ডিলাক্স স্যুইট। এছাড়াও এ পরিকল্পনায় সম্মেলন কক্ষ এবং একটি -এর বেশি আয়তনের ভোজ হল অন্তর্ভুক্ত ছিল।   তথ্যসূত্র   বিষয়শ্রেণী:প্রস্তাবিত অবকাঠামো
সরকারি স্বরূপকাঠী কলেজ বাংলাদেশের পিরোজপুর জেলার নেছারাবাদ উপজেলার অন্তর্গত একটি সরকারি শিক্ষা প্রতিষ্ঠান। ১৯৬৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, প্রদান করে।   ইতিহাস  কলেজটি ১৯৬৫ সালে উচ্চ মাধ্যমিক কলেজ হিসেবে প্রতিষ্ঠিত হয়।  তারিখে কলেজটিকে প্রথম এমপিওভুক্ত করা হয়।   বিবরণ   অবকাঠামো   প্রশাসন   শিক্ষা কার্যক্রম ও পদ্ধতি   সামাজিক কার্যক্রম   পুরস্কার ও সম্মাননা   উল্লেখযোগ্য শিক্ষার্থী   চিত্রশালা   আরও দেখুন   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:পিরোজপুর জেলার মহাবিদ্যালয় বিষয়শ্রেণী:নেছারাবাদ উপজেলা
জাবাল সাওদা হচ্ছে সৌদি আরবে অবস্থিত একটি পর্বত শৃঙ্গ, যার উচ্চতা প্রায় ।  বেশির ভাগ কর্তৃপক্ষ দাবী করে যে বিতর্কিত ৩,১৩৩ মিটার নিয়ে এই পর্বত শৃঙ্গটি সৌদি আরবের সর্বোচ্চ বিন্দু, যদিও এসআরটিএম উপাত্ত নির্দেশ করে যে ২৯৮৫ মিটার উচ্চতা সহ স্থানটি দেশের অন্যত্র জায়গার মতো একটি উঁচু বিন্দু।  অবস্থান  আবহায় সওদা পর্বত নামে পরিচিত (جبل السودة في ابها) এই পর্বতটি সৌদি আরবের একটি পর্বত, যা হিজাজ পর্বতে ১৮°১৬'০২"উ এবং ৪২°২২'০৫"পূ স্থানাঙ্কে অবস্থান করছে।  এই স্থানের নিকটেই আল সওদা গ্রামটি অবস্থিত। এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে।https://www.tripadvisor.com.au/ShowUserReviews-g298542-d7084575-r292681756-Cable_Car-Abha_Asir_Province.html  জলবায়ু  আরও দেখুন    সৌদি আরবের ভূগোল  তথ্যসূত্র  বহিঃসংযোগ     বিষয়শ্রেণী:সৌদি আরবের পর্বত বিষয়শ্রেণী:দেশের সর্বোচ্চ বিন্দু
এটি তুরস্কের মসজিদের তালিকা। মার্চ ২০১৩ এর হিসেবে, তুরস্কে ৮২,৬৯৩টি মসজিদ রয়েছে। ইস্তাম্বুল প্রদেশে সর্বোচ্চ মসজিদ (৩,১১৩) এবং টুনসেলি প্রদেশে সর্বনিম্ন মসজিদ (১১৭) র‍য়েছে।How many mosques are there in Turkey? Haberturk.com এটি প্রতিভাত হয় যে, ২০০৩ সাল থেকে ১০ বছর সময়ে ৭,৩২৪টি মসজিদ বৃদ্ধি পেয়েছে। মসজিদ সমূহের তালিকা  নামছবিশহর বছরমন্তব্যশাবানচি মসজিদ160pxআদানা১৯৯৮আসলানহানে মসজিদ160pxআঙ্কারা১২৯০কচাতেপে মসজিদ160pxআঙ্কারা১৯৮৭মালতেপে মসজিদ160pxআঙ্কারা১৯৫৯যাগান পাশা মসজিদ160pxবালিকেসির১৪৬১এমির সুলতান মসজিদ160pxবুরসা১৮৬৮বুরসা গ্র্যান্ড মসজিদ160pxবুরসা১৪২০বুরসার বৃহত্তম মসজিদ গ্রীন মসজিদ160pxবুরসা১৪২১"গ্রীন মসজিদ" মেহমেত প্রথম কর্তৃক অনুমোদিত হয়এভলিয়া কাসিম পাশা মসজিদএদিরনে ১৪৪২কাসিম পাশা কর্তৃক অনুমোদিত হয় সেলিমিয়ে মসজিদ160pxএদিরনে১৫৭৫সেলিম দ্বিতীয় কর্তৃক অনুমোদিত হয় ইউসি সেরেফেলি মসজিদ160pxএদিরনে১৫৪৭মুরাত দ্বিতীয় কর্তৃক অনুমোদিত হয়   আরও দেখুন   ইস্তাম্বুলের মসজিদের তালিকা  তথ্যসূত্র  বিষয়শ্রেণী:তুরস্কের মসজিদ তুরস্ক মসজিদ
থাম্ব|খাঁচায় বন্দী বানর পিঞ্জর বা খাঁচা বাক্স আকৃতির তৈরী শক্ত কাঠামোবিশেষ। এতে কোন বন্য কিংবা পোষা পাখি বা প্রাণীকে সংরক্ষণ করা হয় কিংবা পোষ মানানোর উদ্দেশ্যে আবদ্ধ করে রাখা হয়ে থাকে।  সাধারণতঃ খাঁচা অনেকগুলো লৌহজাতীয় ধাতব পদার্থের টুকরো, কিংবা বাঁশ, কাঠ ইত্যাদি মজবুত আকৃতির পদার্থ দিয়ে তৈরী করা হয়। যদি পাখি রাখার উদ্দেশ্যে খাঁচা ব্যবহার করা হয়, তবে তা পাখির খাঁচা নামে পরিচিত হবে। এছাড়াও, সামাজিক নিরাপত্তার লক্ষ্যে অপরাধী ব্যক্তিকে আটক কিংবা বিচারের উদ্দেশ্যে নির্মিত স্থায়ী অবকাঠামোও খাঁচার ন্যায় তৈরী করা হয়ে থাকে, যা কারাগার নামে পরিচিত।  সচরাচর খাঁচা কোন পশু-পাখিকে তার স্বাভাবিক জীবন থেকে বিচ্যুত করার উদ্দেশ্যে ধরা বা ফাঁদ হিসেবে ব্যবহার করা হয়। এ কারণেই খাঁচা শিকারের অন্যতম উপকরণ হিসেবে পরিচিত যা প্রায়শঃই নির্দিষ্ট প্রাণীর গর্তের সম্মুখে রাখা হয় বা সাধারণভাবে পাকড়াও করা হয়।   বন্দীদশা  বর্তমানে খাঁচা বন্য প্রাণীদেরকে অবরোধ বা বন্দী করার উত্তম উৎসরূপে বিবেচিত। প্রাণীদের আকার-আকৃতি বিবেচনায় এনে বিশেষভাবে তৈরী হয় এ খাঁচা। পাখি, ইঁদুর, সরীসৃপজাতীয় প্রাণীসহ বৃহদাকৃতির প্রাণীদেরকে আটক করে গৃহপালিত প্রাণীতে পরিণত করা হয়। গৃহপালিত প্রাণীতে পরিণত করার আরেক নামই পোষা প্রাণী। খাঁচা তৈরী করার প্রধান উদ্দেশ্যই হচ্ছে বন্দী করা।   মানব খাঁচা  ঐতিহাসিকভাবে আটক ব্যক্তি কিংবা অপরাধীকে কখনো কখনো খাঁচায় আবদ্ধ করে রাখা হতো। সম্ভবতঃ শিকল দিয়ে বেঁধে স্বাচ্ছন্দ্যহীন অবস্থায় অবর্ণনীয় কষ্টভোগের উদ্দেশ্যে আটক করা হতো। ঘাড় থেকে কোমর ও হাঁটু পর্যন্ত শিকল দিয়ে বেঁধে কাঠগড়ার ন্যায় সমপরিমাণ জায়গায় ১৬ দিনের জন্যে আটক রাখা হতো। খুবই ছোট্ট পরিসরে ২ ফুট বাই ২ ফুট পরিমাণ জায়গা নিয়ে গড়া এ ধরনের খাঁচা দ্বিতীয় বিশ্বযুদ্ধ সময়কালীন ব্যবহার করা হয়েছিল।   ব্যবহার  শিকার প্রক্রিয়া সম্পন্নকরণের অন্যতম হাতিয়ার এবং উপকরণ হিসেবে খাঁচা অতীব প্রয়োজনীয় ও প্রাণীকে আটক করতে সহায়ক ভূমিকা পালন করে। সাধারণ কিন্তু অবৈধপন্থা হিসেবে কোন প্রাণীকে নির্দিষ্ট সময়ের জন্যে খাঁচায় আবদ্ধ করে রাখা হয় ও বন্য প্রাণীকে শিকারের জন্যে উৎসাহিত করা হয়। অতঃপর বন্য প্রাণীটি এ ফাঁদে আটকা পড়ে। মার্কিন যুক্তরাষ্ট্রের প্রেসিডেন্ট থিওডোর রুজভেল্ট খাঁচায় নিজেকে আবদ্ধ করে একটি ভল্লুক ধরেছিলেন।  গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। প্রাণীগুলোকে সর্বদাই ছোট খাঁচায় পুরে এক স্থান থেকে অন্য স্থানে বা বিদেশ সফরে নিয়ে যাওয়া হয়।   তথ্যসূত্র   বিষয়শ্রেণী:ধারক বিষয়শ্রেণী:পাত্র বিষয়শ্রেণী:ধাতুকর্ম বিষয়শ্রেণী:নির্মাণ উপাদান বিষয়শ্রেণী:ইস্পাত